**ANUNŢ PUBLIC**

Agenţia pentru Protecţia Mediului Hunedoara anunţă publicul interesat asupra luării Deciziei de emitere a autorizaţiei integrate de mediu pentru **SC RO ECOLOGIC RECYCLING SRL** - Punct de lucru Chișcădaga, în vederea funcționării **"Instalației de alimentare cu șlam petrolier a cuptorului de clincher de la Fabrica de ciment Chișcădaga"**.

Activitatea desfășurată de operator se încadrează în conformitate cu Anexa nr. 1 la Legea 278/2013 privind emisiile industriale la punctul:

**5.5 – "Depozitarea temporară a deșeurilor periculoase care nu intră sub incidența pct. 5.4 înaintea oricăreia dintre activitățile prevăzute la pct. 5.1, 5.2, 5.4, 5.6, cu o capacitate totală de peste 50 de tone, cu excepția depozitării temporare, pe amplasamentul unde sunt generate , înaintea colectării".**

"Instalația de alimentare cu șlam petrolier a cuptorului de clincher de la Fabrica de ciment Chișcădaga", este situată pe amplasamentul Fabricii de ciment, în satul Chişcădaga str. Principală nr. 1, comuna Șoimuș, jud. Hunedoara.

Decizia, proiectul autorizaţiei integrate de mediu şi documentaţia care a stat la baza emiterii acestor acte vor putea fi consultate la sediul APM Hunedoara, Deva, str. Aurel Vlaicu nr. 25, jud. Hunedoara de luni până joi între orele 9°° – 16°° şi vineri între orele 9°°-14°°.

Decizia şi proiectul autorizaţiei integrate de mediu pot fi consultate şi pe site-ul APM Hunedoara, la adresa [**http://www.anpm.ro**](http://www.anpm.ro)**,** domeniul Reglementări/Autorizaţia integrată de mediu/Drafturi autorizații integrate.

Observaţiile/comentariile publicului interesat se primesc la sediul APM Hunedoara în termen de 30 de zile de la data publicării prezentului anunţ.